Document ID: 31991D0182

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1991 για την περάτωση της διαδικασίας αντιντάμπινγκ όσον αφορά τις εισαγωγές σιδηροχρωμίου με υψηλή περιεκτικότητα σε άνθρακα, καταγωγής Αλβανίας και Σοβιετικής Ένωσης ( 91/182/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 9,
Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον κανονισμό ( ΕΟΚ ) αριθ . 2423/88,
Εκτιμώντας ότι :
Α . ΔΙΑΔΙΚΑΣΙΑ
( 1) Η Επιτροπή έλαβε καταγγελία που υπέβαλε η επιτροπή συνδέσμου παραγωγών σιδηροκραμάτων ( Comite de Liaison des Producteurs de Ferroalliages de la CEE ) εξ ονόματος των παραγωγών που αντιπροσωπεύουν ουσιαστικά το σύνολο της κοινοτικής παραγωγής σιδηροχρωμίου με υψηλή περιεκτικότητα σε άνθρακα . Η καταγγελία περιελάμβανε ενδείξεις ως προς την ύπαρξη πρακτικής ντάμπινγκ και ζημίας που προκύπτει από αυτή, οι οποίες θεωρήθηκαν επαρκείς, ώστε να δικαιολογείται η έναρξη διαδικασίας . Η Επιτροπή, κατά συνέπεια, ανήγγειλε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων ( 2 ), την έναρξη διαδικασίας αντιντάμπινγκ όσον αφορά τις εισαγωγές στην Κοινότητα σιδηροχρωμίου με περιεκτικότητα σε άνθρακα υψηλότερη από 6 % κατά βάρος, που υπάγεται στον κωδικό ΣΟ 7202 41 90, καταγωγής Αλβανίας και Σοβιετικής Ένωσης και, στη συνέχεια, άρχισε έρευνα .
( 2 ) Η Επιτροπή ενημέρωσε επίσημα τους εξαγωγείς και εισαγωγείς που είναι γνωστό ότι ενδιαφέρονται, τον αντιπρόσωπο της Σοβιετικής Ένωσης και τους κοινοτικούς παραγωγούς . Παρεσχέθη στα ενδιαφερόμενα μέρη η ευκαιρία να γνωστοποιήσουν γραπτώς τις απόψεις τους, να ζητήσουν ακρόαση και να απαντήσουν στα ερωτηματολόγια που τους είχαν αποσταλεί για την παροχή των πληροφοριών, τις οποίες η Επιτροπή θεωρούσε απαραίτητες για την εκτίμηση του ντάμπινγκ και της προκληθείσης ζημίας . Κανείς από τους καταγγέλλοντες κοινοτικούς παραγωγούς δεν απάντησε στα ερωτηματολόγια ούτε ζήτησε παράταση του χρονικού ορίου που είχε καθορίσει η Επιτροπή για την αποστολή των απαντήσεων .
( 3 ) Κατά συνέπεια, οι ισχυρισμοί για την ύπαρξη ζημίας, που περιλαμβάνονται στην καταγγελία, δεν κατέστη δυνατόν να ερευνηθούν περαιτέρω και να επιβεβαιωθούν . Ως εκ τούτου, η Επιτροπή θεωρεί ότι δεν είναι σε θέση να αποφανθεί σχετικά με την ύπαρξη ή την απειλή πρόκλησης ζημίας στον συγκεκριμένο κλάδο της κοινοτικής βιομηχανίας .
Β . ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ
( 4 ) Λαμβανομένων υπόψη των περιστάσεων όπως εκτίθενται ανωτέρω, η Επιτροπή συνάγει ότι η διαδικασία αντιντάμπινγκ σχετικά με τις εισαγωγές σιδηροχρωμίου με υψηλή περιεκτικότητα σε άνθρακα καταγωγής Αλβανίας και Σοβιετικής Ένωσης πρέπει να περατωθεί αμέσως .
( 5 ) Ζητήθηκε η γνώμη της συμβουλευτικής επιτροπής, η οποία δεν προέβαλε αντιρρήσεις .
( 6 ) Ο καταγγέλλων ενημερώθηκε για τους λόγους για τους οποίους η Επιτροπή περάτωσε τη διαδικασία και δεν διατύπωσε σχόλια,
ΑΠΟΦΑΣΙΖΕΙ : Άρθρο μόνο Περατώνεται η διαδικασία αντιντάμπινγκ σχετικά με τις εισαγωγές σιδηροχρωμίου με περιεκτικότητα σε άνθρακα υψηλότερη από 6 % κατά βάρος, καταγωγής Αλβανίας και Σοβιετικής Ένωσης, που υπάγεται στον κωδικό ΣΟ 7202 41 90 . Βρυξέλλες, 8 Απριλίου 1991.

Labels: 18
4
1